Kriviči
Kriviči, arī krīviči (senaustrumslāvu: кривичи) ir 9.—17. gadsimta rakstos sastopams apzīmējums austrumslāvu cilšu savienībai, kas dzīvoja uz austrumiem no latgaļu ciltīm mūsdienu Baltkrievijas, Krievijas un Polijas ziemeļaustrumu teritorijās un bija viens no svarīgākajiem elementiem ziemeļu krievu un baltkrievu tautas etnoģenēzē. Svarīgākās pilsētas, kas saistītas ar krivičiem, ir Polocka, Smoļenska un Izborska. No vārda "kriviči" latviešu valodā ir radušies vārdi "krievi" un "baltkrievi".